
Ódesanyák, 
fényes csillagok 


Flachner József, a Keve utcai iskola 
kisdobosa, még tavaly, harmadikos 
korában ezt írta Anyák napjáról: 

uHímzett kis terítőt készítettünk 
titokban anyák napjára. Az egész 
osztály tiszta szívvel dolgozott. Fé- 
nyes diadalt arattunk a tű és a cérna 
fölött! Aztán, amikor felköszöntöt- 
tük anyukáinkat, minden gyermek 
fényes csillagát, a mi szemünk is 
könnyes volt az örömtől, akárcsak 
az övék." 


Jouszonöt év 
boldogság 


Igen sok kedves levelet kapok 
mostanában, mindenre nem vála- 
szolhatok az újságban, de bemutatom 
az emléklapot, amit Szilas Éva őrs- 
vezető a görösgali Pillangó őrs ne- 
vében küldött: 

a sok ajándékot! 

Talán a huszonötödik születésnap 
készteti arra kedves pajtásaimat, 
hogy elhalmoznak mindenféle aján- 
dékkal. Vízi Pál Gábor másodikos 
kisdobos (Budapest XIV., Hungária 
krt. 100.) selyemre festett és ragasz- 
tott rangjelzéseket küldött. Tóth 
Árpád Szegedről, a Ságvári Endre 
gyakorló iskolából, szintén másodi- 
kos, egy rakétakilövő ügyes rajzát 
küldte. A harmadik ajándék küldője 


€ 


szintén másodikos, Bernáth Tamás- 
nak hívják, Budapesten, a Tigris utca 
6. szám alatt lakik. Tamás tavasz- 
csalogató verset írt a mackóhoz, aki 
nagyon éhes, mégse akar kijönni a 


barlangjából, hanem akkor: 


s Egyszerre csak egy kis madár 
Arra röppen nagy vidáman, 
Azt kiáltja, víg a határ, 

Jó az idő Európában!" 


Elsős kisdobosjelöltektől is kap- 
tam ajándékot Sopronból, az Orsolya 
téri iskolából. , Még nem tanultunk 
minden nagybetűt, de azért szívesen 


írunk; mentes palika rajzot és készí- 
tett neked." Én most cserébe csupa 
nagy betűvel írom MENTES PÁL 
nevét rajza fölé: 


(Köszönik az ajándékot 


A sásdi Ságvári Endre raj azt Írja: 
aMi már tudjuk, milyen ajándékot 
kapunk a felnőttektől születésna- 
punkra: egy kétemeletes, új iskolát. 
Egész télen, a legnagyobb hidegben is 
dolgoztak a munkások, a gépek. Isko- 
lába jövet tisztelettel néztük, a ha- 
talmas gép hogyan emeli föl a nehéz 
betonelemeket. A gépeknél csak a 
munkások erősebbek. 

Nagy tisztességnek tartjuk, hogy 
bennünket éppen ebben az évben 
avatnak úttörővé, hogy az úttörő- 
mozgalom megalakulásának 25. év- 


fordulóján kapjuk meg a vörös nyak- 
kendőt. Elhatároztuk, hogy jól tanu- 
lunk, segítjük egymást; nekünk is 
meg kell tennünk mindent, ami csak 
telik tőlünk." ; 

Horváth Károly negyedikes őrs- 
vezető, a nagykorpádi Petőfi Sándor 
kisdoboscsapatból ezt Írja: 

,Egy Olimpia nevű televíziót kap- 
tunk a nagyatádi konzervgyár munká- 
saitól. Légy szíves, Űr Kata, írd meg!" 

Ezt a kérést teljesítettem, bárcsak 
felsorolhatnám mindazt a jót és szé- 
pet, amit születésnapunkra kapunk. 


Piros rózsák, 
vörös zászlók 
lengedező erdeje 
téged köszönt szeretettel 
büszke MÁJUS ELSEJE! 


Szebben virít 
mad a virág, 
szebben nevet 
ránk a nap, 
s vidámabban 
énekelnek 
a fákon a madarak. 


Száll a nóta, 
száll a boldog 
felvonulók éneke, 
s hirdeti, hogy ünnep van ma, 
a munkások ünnepe. 


KRECSMÁRY LÁSZLÓ 


Mégis repül 


Szárnyatörött madár vagyok, 
Mégis repülni akarok! 

Nincs a lelkem gúzsba kötve 
Szálljon hát az messze-messze: 
Napnyugatra, napkeletre. 


Vár reá a forró dél lenn, 
Dermesztő északi szél fenn. 
Otthon leszek minden tájon 
Szerteszét a nagyvilágon 
Mindenkit szeretni vágyom. 


Letörölnék minden könnyet, 
Boldoggá tenném a földet. 
Hogyha varázserőm lenne 

Az én szívem csodát tenne. 
Minden ember — Ember lenne! 


Ha beteljesülne vágyam, 
Elfeledném törött szárnyam! 
Álmom való lenne végre: 
Béke volna! Béke! Béke! 
Szálló lelkem hazatérne. 


ifj. URBÁN JÁNOS 


; tanuló 
Borsodnádasd 


OÖOrömpiros 
május 
Ünneplőben vonul 
egy végtelen sor. 
Örömdaluk, május 
tehozzád dalol. 
Neked leng a zászló, 
virít a virág, 

feléd küldi a nap 
meleg sugarát. 
Szerte a világon 
veled van a nép. 

Ez vidítja arcod, 
ezért vagy oly szép. 


OSVÁT ERZSÉBET 


Leszel még 
úttörő! 
Kisdobos: — Kisdobos 
vagyok én, 
az ingem 
hófehér. 
Nyakkendőm 
kék színe 
világít 
, messzire! 
Úttörő: — Uttörő 
lettem én 
április 
elején. 
Nyakkendőm 
pirosló, 
zászlóként 
lobogó. . . 
Kisdobos: — Tudom én, 
csöpp vagyok, 
ti pedig 
már nagyok. 
Kis padban 
a helyem, 
de hazám 
, szeretem. 
Uttörő: — Megnősz majd, 
pajtikám, 
tanulsz még 
sokat ám. . . 
Közös cél 
az a fő, 
s leszel még 
úttörő! 


TASNÁDI VARGA ÉVA 


Ezzel a jelszóval indult el 
koratavaszi portyára a buda- 
pesti XIII., Karikás Frigyes 
utcai iskola néhány harma- 
dikos kisdobosa. Megkértük 
őket, hogy készítsenek Nek- 
tek, kedves Olvasóinknak, be- 
számolót, riportot az Úttörő- 
stadionról. Hogy miért éppen 
ők írták ezt? Megtudjátok tő- 
lük sorjában! 


Bombatölcsér volt a helyén 


, Az Úttörőstadion igazi neve 
Uttörősporttelep, demindenki 
csak stadionnak emlegeti. A 
főépület még 1942-ben épült. 
Akkoriban itt zártkörű sport- 
egyesület működött. Tagjai 
az akkori idők gazdag embe- 
rei voltak. 

A pályát a második világ- 
háborúban bombatalálat érte. 
Az épület is megsérült. Ha- 
talmas bombatölcsér táton- 
gott itt, több méter mélyben 
víz csillogott. A. felszabadulás 
után újjáépítették. A csille- 


bérci úttörőtáborral és az 
úttörővasúttal egyidőben 


kapták meg az úttörők. An- 
nak a pajtásnak a nevét fel- 
jegyezték, aki a gyerekek ne- 
vében az Uttörőstadiont át- 
vette. Így most, a 25. jubi- 
leumi évben az ünnepségekre 
könnyebben megtalálják. Mi 
is felírtuk a nevét: Linden- 
mayer Ibolyának hívják. Az- 
óta már ő is anyuka. Az ün- 
nepségekre természetesen csa- 
ládjával együtt látják majd 
vendégül. 

Kaiser Ildikó 

a Mókus őrs virágfelelőse 

Pfeiffer Margit 

kisdobos 


Télen-nyáron vigalom! 


Télen is voltam már az 
Úttörőstadionban. Akkor na- 
gyon csendes itt minden. Leg- 
alábbis a kinti pályákon. A 
Dunával párhuzamosan épí- 
tették a lelátókat. Itt, az ülé- 
sek alatt nemcsak öltözők, 
hanem hatalmas termek is 
vannak. Ezekben gyakorol- 
nak a pajtások, ha odakint 
rossz az idő. Télen jól fűtik 
ezeket a termeket, tehát ak- 
kor is van itt élet, ha kívülről 
nem is látszik. De az igazi, az 
tavasszal kezdődik, amikor a 
fecskék is visszatérnek. 

Sokféle sportot űznek itt a 
pajtások. Csak a labdajáté- 
kokból kézi-, kosár-, röplabda 
közül válogathatnak, hogy a 
futballról ne is beszéljek. Ha 
úgy tetszik, még teniszezhet- 
nek is. Az atlétika is nagyon 
népszerű.  Napsütésben, jó 


időben, szabad levegőn gya- 
korolnak. A. sporttelep köze- 
pén hatalmas, zöld pázsittal 
borított labdarúgópálya terül 


PR, 


el. Ezen a szépfekvésű, jóleve- 


gőjű helyen minden úttörő- 
nek és kisdobosnak az a vá- 
gya, hogy egyszer legalább 
szeretne bajnokságon indulni 
és bajnokságot nyerni! 

Kiss Ferenc 

az Őzike őrs könyvtárosa 


Kiktől tanulhatunk ? 


Sporttelepünkön tizennyolc 
szakkörvezető, vagyis edző 
dolgozik — és dolgoztat. Dol- 
gozik, mert tornáztatja, ta- 
nítja a pajtásokat, és azok 
szívesen dolgoznak. Azt hi- 
szem, én is beállok majd kö- 
zéjük! Erdekes, hogy Novák 
Zoltán bácsi, a kézilabdázó lá- 
nyok edzője valamikor itt 
kezdte pályafutását. Ő is út- 
törő volt és Hattauer Béla 
bácsi keze alatt , dolgozott". 
Most viszont kollégák, vagyis 
mindketten edzők! Koltai 
Károly bácsi ugyancsak itt 
volt , Karcsi". Ő jelenleg a 
budapesti postás kézilabdá- 
zók edzője. 

Vágvölgyi Gyuri bácsi a 
sporttelep igazgatója. Mindig 


ee Me 
VAGVOLGYI MUNKA 


jókedvű, sokat tréfál. Amikor 
meglátogattuk, külön a mi 
kedvünkért jött el a Test- 
nevelési Főiskoláról, egy hosz- 
szú értekezletről. Annyi tele- 
fonhívást kapott beszélgeté- 
sünk alatt, hogy más egy hét 
alatt sem. Azt mondta: , Ri- 
porterek vannak nálam, majd 
hívjanak később!" Ezek a ri- 
porterek mi voltunk. Mesélt 
a munkájáról. Azt mondta, 
hogy az úttörőolimpiák ide- 
jén sokszor az is rövid lenne, 
ha egy nap hatvan órából ál- 
lana, annyi a munkájuk. 
Gyuri bácsi több mint tíz 
éve igazgatója a sporttelep- 
nek. Nemrég kapta meg ki- 
váló munkájáért a Munka 
Érdemérem bronz fokozatát. 
Gratulálunk hozzá! 


Liptai Csilla 
az Aranycsákány őrs 
kincstárosa 


Itt lépték a legelsőket 


Gyuri bácsi büszkén me- 
sélte, hogy sok híres sportolót 
is nevelt ez a stadion! A nagy 
versenyeken sokan vettek 
részt, szorgalmasan és rend- 
szeresen jártak az edzésekre. 
A tanulás mellett is komoly 
eredményeket értek el a sport- 
ban. Hiába, a kitartó munka 
meghozza a jutalmát! 

Német Imre a Népstadion 
igazgatója. Fia, Német Mik- 
lós gerelyhajító is itt kezdte 
sportolói pályafutását. Kalo- 
csai Henrik magyar csúcs- 
tartó  távolugró 1952-ben 
nyert itt akadályversenyt. Itt 
tornászott Ducza Anikó, ví- 
vott Simonffy Tóth Ágnes, 


Jubileumi 
csatakiáltások 


Huszonöt éve zeng a szó: 
úttörőnek lenni jó! 


Cseh Tibor 3/eoszt. tanuló rajza le senor MR 

aki többek között Bécs váro- 
sának is a bajnoka lett. ÁlK- 
tólag — erről nincs írott fel- 
jegyzés — 1954-ben itt kez- 
dett focizni Albert Flórián is. 
A. cél — bármennyire lelke- 
sítő is a verseny és győzelem, 
— elsősorban az, hogy velünk, 
gyerekekkel megszerettessék 
a sportot. Évente külön díjat 
kapnak a legsportszerűbb ver- 
senyzők. 

Közös látogatásunkon kí- 
vül édesapával, testvéremmel 
és barátommal még egyszer 
elsétáltunk — a stadionba. 
Edesapáék megígérték, ha to- 
vábbra is jól tanulunk, je- 
lentkezhetünk mi is, hogy itt 
sportoljunk. Addig is, amíg a 
stadionba jöhetünk, az isko- 
lában, tornaórán igyekszünk. 
Mert a sportolás, a testedzés, 
és a mindennapos tornázás 
nagyon egészséges ! 

Rausch Ottó 

a Fekete Párduc őrs 
folyosófelelőse 

Biró István kisdobos 


Vidám pajtás törj az élre, 
kedvvel, bátran csak előre, 
negyedszázad ünnepére, 

a mozgalom jövőjére! 

Büszkék vagyunk! 


Mi, a Karikás Frigyes utcai 
általános iskola harmadikos 
kisdobosai külön is büszkék 
vagyunk, amiért tanító né- 
nink, Kovács Attiláné, Ági 
néni vezetésével meglátogat- 
tuk az Uttörőstadiont, és el- 
készítettük írásainkat, raj- 
zainkat. 

A mi iskolánk a XIII. ke- 
rület — vagyis régi nevén 
Angyalföld — szép, modern. 
lakótelepének, az Árpád-hídi 
telepnek új iskolája. És most 
ország-világgá kikiáltjuk: 

A Margitsziget és vele 
együtt az Uttörőstadion a mi 
kerületünkhöz tartozik! 

Ezért szeretjük annyira — 
és ezért készítettük el mi ezt 
a riportot. 

Garamvölgyi Gyula, 
Szász Vince kisdobos 


Az úttörő tettre kész, 
nem hiányzik itt az ész, 
huszonöt év nagy idő, 
Szövetségünk nagy erő, 
Hurrá! 


A Pillangó egy harang- 
virágon hintázott. Alatta, az 
árnyékos fűben pihent a Csiga 
és nézte. A Pillangó megleb- 
bentette a szárnyát: 


— Miért mereszted rám a 
szemedet, te Csiga? 

— Nem meresztem, csak 
nézlek. Nagyon szép vagy. 

— Azt elhiszem! — kaca- 
gott fel a Pillangó — kék a 
ruhám, mint az ég, és nézd, 
hogy repkedek! 

Keringett, cikázott a leve- 
gőben. Aztán visszatelepedett 
a harangvirágra, onnan né- 
zett le a Csigára. 

— Te meg csak mászkálsz 
az árnyékban. Brr! 

— Nem mehetek a napra. 
Tudod, kiszáradna a bőröm. 

Ő, fe szegény! — neve- 
tett csúfolkodva a Pillangó. 

A. Csiga csendesen mondta: 

— Azért nem vagyok én 
olyan utolsó. Házam is van. 

— Házad! De örökké a há- 
tadon cipeled. Milyen nyomo- 
rúság lehet! Bezzeg én illatos 
virágokban lakom. Itt, ott és 
mindenütt, ahol csak akarok. 

2 TREE RETESZ 


— Igen, igen. Te napfény- 
ben szállsz, én árnyékban 
cammogok. De elégedett va- 
gyok és nyugodt. Az emberek 
is, ha nagyon izgatottak, rám 
gondolnak, és azt mondják 
egymásnak: , Csigavér!" Bi- 
zony! 

A Pillangó megrázta a szár- 
nyát s felelni akart, de hirte- 
len árnyék hullt rá. Egy 
barna kis kéz, egy kisfiú keze 
megfogta. A bokor megrez- 
zent, a harangvirág lehajlott, 
s a Csiga behúzódott a há- 
zába. 

— Ó, de gyönyörű kék pil- 
langó! — kiáltotta a kisfiú. 
Aztán óvatosan ráborítottegy 
poharat. A Pillangó remegve 
vergődött az üvegbörtönben. 
A. Csiga elődugta a fejét és 
sajnálkozva nézte. 


— Szegényke! — gondolta. 
A. pohárhoz csúszott s a 
szarvával megérintette. A kis- 
fiú figyelte: 

— Mi az, Csiga? Te is be 
akarsz menni? 

Felemelintette a poharat és 
besegítette a Csigát. De abban 


a pillanatban kirebbent a 
nyíláson a Pillangó. A kisfiú 
utánahajította a sapkáját, ám 
a Pillangó már eltűnt a ma- 
gasban. Aztán leereszkedett, 
hogy megnézze a Csigát, és lát- 
ta, amint az búsan lapul a po- 
hár alatt. Meglebbentette kék 
szárnyát s kacagva szólt neki: 

— Csigavér! 

A. fiú még ott volt, meg is 
akarta fogni, de ekkor a pohár 
felborult, a Csiga kicsusszant 
és meglapult egy nagy levél 
mellett. A kisfiú fütyörészve 
elszaladt, a Pillangó pedig a 
Csiga mellé szállt. 


— Igazán csodálatosan ki- 
szabadultunk mind a ketten. 
Hát nem bánom, legyünk 
barátok! 


Hanem a Csiga megfordult 
és rá sem nézett a Pillangóra. 


— No mi az, mi az? Talán 
már nem tetszem. neked? 
A. Csiga csak ment szó nél- 


kül, és a madarak rázendí- 
tették: 


Szép vagy, ámde nem vagy jó, 
nem. barát a csúfoló! 


KISDOBOSOK AZ ERDŐBEN 


Zsolnay Ágoston 


Vidáman verse és zenéje 


I. Szép az er-dő  lomb-ja, szép a zöld ha - tár. 


Bol- doga szí - vük, hogyha; lát-nak mó-kust, ő-zi - két. 


2. Harkály koma koppant, cincér muzsikál, 
Tapsifüles táncol, vígan áll a bál. 
Kisdobosok, ha útra kelnek, zeng a völgy, a rét, 
Víg zeneszóval várja őket az erdei nép. 


Sokoldalú szerszám 


RENDEZZÜNK BE EGY TÁRSALGÓT 


(e havi mellékletünkhöz) 


A mellékleten kiterítve látjátok a zánkai tábor 
majdani társalgó-szobájának oldalfalait, és a faltól- 
falig szőnyeges padlóját. Ha ezt az alakzatot kör- 
be kivágjátok, a szaggatott vonalak mentén hajto- 
gatjátok és a pettyes széleknél összeragasztjátok, 
kész a félig berendezett társalgó ; hiszen rajta van 
már az ablak kilátással a Balatonra, a beépített 
könyvszekrények, ajtó, faliszőnyeg, falikarok, 
állólámpa és a képek. 

A kis figurák : egy asztal, két fotel, hat szék, egy 
kanapé és egy televízió. Elkészítési módjuk 
ugyanaz, mint a szobáé, vagyis: vágjátok körül, a 
szaggatott vonalak mentén hajtogassátok úgy a 
figurákat, hogy a mellettük levő kis minta szerinti 
bútordarabot végül is a pettyes szélek segítségé- 
vel összeragaszthassátok. A kész és mozgatható 
bútorokkal a társalgó berendezése is a ti felada- 
totok. 


MARÉK VERONIKA 
tréfája 


KENNNNNENEEEENN 


KIÉAZ ÁRNYÉK? 


Bagdad déli elővárosában, 
ahol a gazdagok gyümölcsös- 
kertjei voltak, a város belse- 
jébe vezető út közelében, kő- 
kerítéssel körülvett szép kis 
kert díszlett. Néhány datolya- 
pálma, fügefa és olajfa érlelte 
benne kincset érő gyümölcsét. 
A kert Hasszáné, a gazdag 
kálmáré volt, aki bent lakott 
a városban, s csak időnként 
járt ki ide, hogy ellenőrizze: 
nem dézsmálták-e meg a tol- 
vajok a fák termését. 

Történt egy napon, hogy a 
délelőtti órákban fáradt ván- 
dor telepedett le a kőfal tö- 
vébe, hogy megpihenjen egy, 
a falon áthajló ferdetörzsű 
datolyapálma árnyékában. 
Abu-Balamnak hívták a ván- 
dort, messzi falujából munkát 
keresni jött Bagdad városába. 
Olyan szegény volt ez az 
Abu-Balam, mint a mecset 
egere, vagy talán még annál 
is szegényebb. Foszladozó ru- 
házatán és elnyűtt pokrócán 
kívül nem volt egyebe, csak 
egy darabka lepény, amit a 
felesége sütött neki az útra. 
Ami kevés kis pénze akadt a 
háznál, azt odahaza hagyta a 
családnak. 

Abu-Balam kora hajnalban 
indult el hazulról, nem csoda 
tehát, ha elfáradt a hosszú 
úton, a nagy hőségben. Alig 
hajtotta le fejét a takarójára, 
máris elaludt. De nem alha- 
tott sokáig. Arra riadt fel, 
hogy valaki megrántja ruhája 
szegélyét. 

— Ki vagy és mit keresel 
itt, az én pálmafám árnyéká- 
ban? — mordult rá barátság- 
talanul Hasszán, a kalmár. 

A vándor tisztességtudóan 


felelt: 


8 


— Abu-Balam vagyok és a 
városba igyekszem munkát 
vállalni. Nagyon elfáradtam 
már, ezért pihentem le egy 
kicsit, mert nem akartam 
ilyen megviselten a piacra 
bemenni. Hiszen, akinek ar- 
cán meglátszik a fáradtság, 
nehezebben kap munkát. 

A. gazdag kalmárt nem ha- 
totta meg a szegény ember 
őszinte beszéde. 

— A pálmafa az enyém, 
tehát az árnyéka is az én ki- 
zárólagos tulajdonom. Te 
megloptad az én fám árnyé- 
kát... Hűsöltél alatta, jogos 
és méltányos hát, hogy meg- 
fizess érte. Egy ezüstpénzt 
tartozol fizetni. 

— Nincs semmi pénzem, és 
nincs is jogod az árnyékért 
fizetséget követelni! — felelte 
Abu-Balam szerényen, de 
mégis határozottan. 

— Akkor hát menjünk a 


bíróhoz! — mondta Hasszán. 
— Bagdad kádija bölcs és 
igazságos, ő eldönti a vitát 
közöttünk. 

Nem szívesen ment Abu- 
Balam a kádihoz, attól tar- 
tott, hogy a bíró is inkább 
azt pártolja, akinek több a 
pénze. De mit tehetett, kény- 
telen-kelletlen elindult a kal- 
már nyomába. 

Még magasan járt a nap az 
égen, amikor megérkeztek a 
kádi hivatalába. Az ősz sza- 
kállú férfiú figyelmesen meg- 
hallgatta a peres feleket, majd 
nyomban meg is hozta a 
döntését: 

— Abu-Balam, te jól alud- 
tál Hasszán úr pálmájának 
az árnyékában, jogos tehát, 
hogy a fa gazdájának meg- 
fizessél a vendéglátásért. Egy 
ezüstpénzt, ennyit kell fizet- 
ned! 

— Nincs pénzem, ó, tisz- 
teletre méltó kádi! Szegény 
napszámos vagyok, a csalá- 
dom is nyomorog odahaza a 
falunkban. 

— Akkor másként kell meg- 
fizetned a fa jótéteményéért — 


mondta erre a kádi, és a te- 
remőrökhöz fordult: — Vi- 
gyétek ezt az árnyéktolvajt 
az udvarra, kötözzétek oda a 
büntetőcölöphöz és mérjetek 
rá húsz korbácsütést ! 

— Nagyon helyes! — kiál- 
tott fel a kalmár, és kár- 
örömmel nézett Abu-Balam- 
ra, aki elsápadt a rémülettől, 
a kegyetlen ítélet hallatára. 

— Várjatok! — szólt ismét 
a bíró az őröknek, akik már 
megragadták és vinni akarták 
a napszámost. Árnyékért 
árnyék a fizetség. Tehát a 
korbácsütéseket ne a testére, 
hanem. az árnyékára mérjé- 
tek! 

Így történt. A kádi valóban 
bölcs volt és igazságos, nem 
hagyta a szegény embert ár- 
tatlanul bűnhődni. Húsz kor- 
bácsütés csattant Abu-Balam 
árnyékán, csak úgy porzott a 
napégette, száraz föld a bün- 
tetőoszlop tövében. A. kapzsi 
kalmár pedig megszégyenül- 
ten távozott a bíróságról. 


HEVES FERENC 
SZŐNYI GYULA rajza 


Mese — reggelre 


Hajnalodott. — Ajaj, lassacskán föl kéne 

— Talpra senkiháziak! Hasa- kelni — ásított a Négyalvó. 
tokra süt a nap. Gyerünk dol- — Miért nem hagyjátok az 
gozni, vár a jó, frissítő munka, az embert aludni — méltatlan- 
a csákány, az ásó, a lapát nyele,  kodott az Ötalvó. 
pattogjatok, álomszuszékok — — Még alszom — mormogta 
rikoltotta az Egyalvó. a Hatalvó. 

— Bizony, azonnal keljetek A Hétalvó nem szólt semmit. 


fel! Mit gondoltok, lustálkodás- Aludt. 
ból is megéltek!? — kiabált a Aztán, persze, fölkeltek mind 


Kétalvó. a heten. 

— Nosza, ki a jó, meleg 
ágyacskából — mondta a Há- LÁZÁR ERVIN írása 
romalvó. SZŐNYI GYULA rajza 


vú 


Szereplők: Egyes, Kettes, Hármas, Négyes, 


Kilences: 
Hármas: 
Kettes: 
Ötös: 


Kilences: 


Ötös: 
Kilences: 


Ötös, Hatos, Hetes, Nyolcas, Ki- 
lences, és a Nulla család. Valameny- 
nyien rajzlapnyi számot viselnek 
a ruhájukon vagy a nyakukban. 
A. ruha egyforma, sötétkék tréning 
is lehet, esetleg tornaruha. Az elő- 
adás pergő, gyors és vidám legyen. 
Díszlet nem szükséges, egyszínű 
anyag lehet a háttér. Ha tanterem- 
ben játsszuk, a fekete tábla is meg- 
felel. A számok álldogálnak, ülnek 
kicsiny zsámolyon. Ketten labdáz- 
nak, egy ugrálókötélen ugrál. 
(nagyon magasan hordja az orrát) 
Mondjátok, lesz csend már végre? 
De hiszen nem is zajongunk! 

Csak játszunk! 

Es milyen jól! Kedves Egyes, lab- 
dázzunk még! 

(toppant) Ötös testvér! Hová te- 
szed józan eszed? 

(meglepetten) Miért, miért? 
Neked a Hatossal, Hetessel, Nyol- 
cassal, vagy ha kedvem tartja, ve- 
lem kéne játszanod, nem pedig 


(ajkbiggyesztve) egy Egyessel! 


Hatos-Hetes: (egyszerre helyeselnek) Igen, 


Egyes: 
Nulla: 
Kilences: 


Egyes: 


Io 


igen, úgy is van! 

(a színpad sarkába megy és pitye- 
regni kezd) 

(balról jön dudorászva) De jól játsz- 
tok, számtestvérek ! 

(rámordul) Méghogy testvér! Te, 
te semmi! 

(nem érti) Miért semmi? Nulla! 
Zéró ! 


Kilences: 


Hetes: 


Hatos: 


Egyes: 


Kettes: 
Négyes: 


Hetes: 
Ötös: 


Nyolcas: 
Kilences: 


Egyes: 


Kilences: 


Mind: 


(tudálékosan) De biz semmi! Nulla, 
zéró, az mind semmi! Én kilenc 
egészet érek! i 

(paprikásan, mert nem tetszik neki 
a dicsekvés) Ej, nagyon fennhor- 
dod orrod! 

(csúfolja a Kilencest) Kilenc egé- 
szet érek! Én meg hatot! S fejre- 
állok, kilenc leszek! (Ha tud tótá- 
gast állni, annál mulatságosabb, 
mert mindjárt meg is mutathatja, 
hogy valóban, a megfordított hat, 
kilencet ér!) 

(odalép a Nullához, aki pontosan 
úgy és ott pityereg a színpad sar- 
kában, mint az előbb ő) Játsszunk 
most mi! (Megfogják egymás kezét. 
Egymás mellé állnak. Így jól lát- 
szik, hogy az egyes és nulla egymás 
mellett tíz! A többi szám rájukme- 
red, mutogatnak, súgnak, búgnak. 
Különösen a Kilences látszik izga- 
tottnak.) 

Egy és semmi! Látod mennyi? 

(a Nulla kezét fogja) Gyere, gyere! 
Itt a helyed! 

Ide mellém! 

Nem, énhozzám! 

Ide gyorsan! 

(erőt vesz magán) Kedves rokon, 
gyere, gyere! 

(int Nullának, sugdosnak. Nevet- 
nek, majd Nulla elmegy balra) 
(büszkén) No, elég volt! Vége a bál- 
nak! En vagyok ismét a legtöbb! 
(kedvetlenülhümmögnek. Majd ját- 
szani kezdenek, ugyanúgy, mint a 


jelenet legelején. Labdáznak, ug- 
rálókötélen ugrálnak. Váratlanul 
megjelenik Nulla. Kézenfogva leg- 
alább nyolc-tíz gyereket vezet. Va- 
lamennyi a többi számhoz hasonló- 
an öltözött, vagyis tréningruha van 
rajtuk, s elöl hatalmas nulla. Va- 
gyis: megérkezett a Nulla család! 
A család tagjai alacsony gyerekek 
legyenek, jó lenne, ha óvodások ját- 
szanának. A számok megdöbbenve, 
némán és mozdulatlanul szemlélik 
bevonulásukat, csak az Egyes ne- 
vet. Aztán némajáték következik. 
Majd szétszedik a Nulla családot! 


A Kilences megragad egyet, ma- 
gára mutat, és a melléálló Nullára. 
Jól látszik, most Kilencven lett 
belőle! Büszke is nagyon! De az 
Egyes mellé két kicsi Nulla fut. 
Az nevetve mutat magára, és a 
melléálló két Nullára: ő meg Százas 
. lett így! 

Egyes és Nulla család: Előbb zéró, nulla, 
semmi, 
Nézz csak körül, 
Sok kicsi tud sokra menni! 

Horst Mokrtoss ítása nyomán az ABC Zeitungból átdol- 


gozta és dramatizálta: JOÓ KATALIN 
Rajzolta: GÖRÖG JULIA 

Azt írja nekem Lázár Ilona 
pajtás (Vecsés, Kinizsi u. 44.): 
, Kirándulásképpen gyakran el- 
karikázunk a vecsési határba. 
Ott labdázunk, játszunk és leg- 
többször szalonnát sütünk nyár- 
son. Több helyen bevagdossuk, 
kevés fokhagymát meg vörös- 
hagymát dugdosunk bele. Aztán 
fapálcikára szúrjuk és tűz fölött 
megpirítjuk. Közben kenyeret 
tartunk alá, hogy a kisülő zsír 
ne vesszen kárba. Újhagymával, 
retekkel, nyáron meg paradi- 
csommal és paprikával fogyaszt- 
juk. Néha apró keszegeket fo- 
gunk, megtisztítjuk. Bevagdos- 
suk az oldalait, apró szalonna- 
darabokkal megtűzdeljük. Ke- 
resztülhúzzuk rajta a nyársat, 
és ropogósra sütjük. Melegen 
fogyasztjuk sóval — szó nélkül! 
Mert a hal szálkájára vigyázni 
kell — ezért nem beszél közben 
az ember!" 

Tehát tessék — tavaszi ki- 
rándulóknak Ilona receptjét 
küldjük. Most pedig játsszunk! 


BÜDÖSTOJÁS . 


a neve annak a játéknak, melyet 
Tompa Vali (Tiszainoka, Fel- 
szabadulás u. 19.) küldött. Sok 
helyen , záptojás" néven isme- 
rik. , A játékosok körben áll- 
nak — írja Vali. — Egy gyerek 
a körön kívül jár és a kezében 
egy zsebkendő van. A körben- 
állók énekelnek: 


EZ 


álszó 


— Jön a farkas, ne nézz hátra, 
tüzet vivén a markába, 
jól vigyázz, jól vigyázz! 
Mert a farkas közel jár! 

Amíg énekelnek, a zsebken- 
dősnek le kell valaki háta mögé 
ejteni a kendőt, de olyan ügye- 
sen, hogy azt ne vegye észre a 
játékos. Ha mégis észrevette, 
felkapja a zsebkendőt és ker- 
getni kezdi a dobót. Csak a kör 
mellett lehet futni! Ha meg- 
fogja a dobót, annak be kell 
állnia a kör közepébe és ezzel 
ő lesz a ,záptojás". Ha nem 
veszi észre, hogy a háta mögé 
kendőt ejtett, akkor viszont a 
játékos kerül a körbe. A dobó- 
nak mindig a játékos helyére 
kell beállnia. Mi nagyon szeret- 
jük ezt játszani!" 


ELINDUL A NÓTAFA 


A legjobb hangú gyerek a 
nótafa. Még érdekesebb a játék, 
ha valóban ő az a kisdobosok 
között! Szép, faragottnyelű bot 
van nála, a játékosoknál pedig 
színes szalag. Lehet több darab 
is. Először azt éneklik, hogy 
, Ez a nóta, nóta körbejár, ez a 


pajtás 


nóta, nóta mindenkire rátalál!" 
Aki előtt megáll a nótafa, annak 
egy dalt kell elkezdenie. Az 
éneklésben mindenki segít. Ha 
valakinek nem jut eszébe egy 
dal addig, amíg a nótafa háro- 
mig számol, akkor zálogot ad. 


Ha igen, úgy felkötheti a bo- 


tocskára a szalagot. 


FEJKENDŐS STAFÉTA 


Két egyenlőszámú csapat so- 
rakozik fel. A játékosok egymás 
mögött állnak libasorban. Síp- 
szóra kezdődik a játék. Az első 


játékosnál babos kendő van. . 


A jelre felköti, majd hátrafor- 
dulva megkerüli a csapatát, és 
annak, aki másodikként állt 
mögötte, odaadja a kendőt. 
Az ugyancsak felköti, ő pedig a 
sor végére fut. Így folytatódik a 
játék. I 
Próbáljátok meg! Azt hiszem, 
ha ezekután szalonnát is süttök, 
elmondhatjátok, hogy jól si- 
került az összejövetel, vagy a 
kirándulás! Ezt kívánja szere- 


tettel: ja y lész ajtás 


HAUSVVIRHT MAGDA rajza 


mosószeres, 
másféle dobozokból is sok mindent 
készíthetsz, például a babádnak, ma- 


Téglaformájú, vagy 


cidnak kosárkát, kézitáskát. Még 
kicsi testvérkéd is eljátszhat vele, 
apró ,kincseit" rakosgathatja belé. 
Az 1. rajzunk CORVITAL szőlőcukros 
dobozból készített táskát mutat, úgy 
hisszük nem is kell hozzá magyarázat. 
Csak ennyit: alját — ha szét akarna 
nyílni — ragasztóval zárd le. Fogó- 
részét a lyuk anyagának felhajtásával 
erősítheted meg, piros nyíl mutatja 
ezt. 

Ha van még két CORVITAL-os 
dobozod, markológépet állíthatsz 
össze belőlük. Maga a markolórész 
(2.) a doboz felső, kb 6 cm-es darab- 
jából készül. A 3. ábrán piros vonalak 
mutatják, milyen alakú darabot vágj 
le a dobozból. Ha ezt előrajzolás 
után szépen levágod, készen is van 
a csőr alakú darab, amit összes 
rajzunkon ,A" betűvel jelöltünk. 
A markolócsőr összezárására egy be- 
főttes gumikarika szolgál, amit a meg- 
felelő két lyukon fűzz át, s pálcikával 
rögzíts. A doboz megmaradt részét is 
fogod használni, ne dobd el! 

A markolócsőr felfüggesztése vas- 
tagabb zsinórral történik. A hozzá 
való daru-forma (B) a második doboz- 
ból kerül ki. Rajzát a 4. ábrán látod. 
Fel- és leengedéséhez egy hurkapálca 
tengely szükséges (5.), két ráragasz- 


tott parafadugó korongocskával; ez 
a B rész lyukaiba kerül. Ehhez ha- 
sonló, de drótból görbített, fogan- 
tyús tengelyre tekerhető fel a zsi- 
nór. 

A markolócsőrrel felszerelt darut 
(B) egy réz iratkapocs (6.) köti össze 
az első dobozból maradt C alvázzal. 
Ha belsejébe valamilyen súlyt — 
vasdarabot, követ — teszel, az asztal 
szélére állítva máris működtetheted 
gépedet: alája állított játék teher- 
autóidba, tehervagonjaidba ki-be rak- 
hatja az árut. Az áru bab, mogyoró, 
kavics-cukor stb. lehet, a csőrt kézzel 


nyisd széjjel, a bezáródást a gumi ön- 
működőleg elvégzi már. 

Ha van kedved további tökélete- 
sítéshez, markológépedet kerekek- 
kel is elláthatod. A vastag kartonból 
kivágott kerékre (7.) ragassz dugó- 
korongot, hogy jól tartsa a tengelyt. 
Ugyanígy készülhet az első pár kerék 
(8.) is. Vezetőfülkét (D) is ragaszt- 
hatsz az alvázhoz, ehhez persze egy 
külön doboz szükséges. 

Elképzelhető, hogy ugyanez a mar- 
kológép hernyótalpakon mozog? Sze- 
rintünk igen. Próbálkozz meg a 
tervezésével, elkészítésével! 

FERKAI LÓRÁNT 


Kérdezd meg 


a KISDOBOSTÓL: 


Ha előveszitek a térképet, láthatjátok, 
mennyi hegy övezi fővárosunkat. Valamikor 
ezeken szőlőt termeltek, s a budai bor távoli 
vidéken, messzi országokban is nevezetes volt. 
A régi budai villák közt sok van, mely prés- 
ház alapjára épült vagy az volt maga is. Köz- 
ben a törökvilágban tönkrementek a szőlők, 
a törökök nem ihatták a bort, mert vallásuk 
tiltotta. A hegyek, dűlők, lejtők és utcák ne- 
vükben megőrizték részben ezt, részben a tör- 
ténelmi eseményeket. Ilyen eseményt őriz 
a Szemlőhegy. Az 1686-ban Buda várát. ost- 
romló sereg őr- és szemlehelye volt itt. Török- 
vész, Pasarét, Kurucles ugyancsak harcok 
emlékét őrzi nevében. A Hármashatár-hegy 
viszont békésebb: három határon, Buda, 
Obuda és Pesthidegkút között terül el. A 
Rózsadombon a Rózsák Atyja— Gül Baba — 
nyugszik. 

Most érünk el a János-hegyhez — figyelem! 
Illik róla tudni, hogy 529 méter magas, hogy 
tetejéről tiszta időben eleven térképként te- 
rül elénk a Duna jobb és bal partja. Nevének 
vitás az eredete. Egyes tudósok szerint az 
1700-as években állt itt egy szent János szo- 
bor, kőből kifaragva. Mások szerint a XIII. 
században, vagyis az 1200-as esztendők- 
ben volt Budának egy nevezetes bírója, aki 

Flandera Viktória negyedikes kisdobos 
( Budapest X., Szentimrei u. 19.) azt kérdezte, 
hogy kiről nevezték el a budai János-hegyet? 


egyben várnagy is volt, s az ő nevét őrzi ez 
a kúpalakú, szép hegy. 

Ugy gondolom, ha Flandera Viki részéről 
elhangzott ez a kérdés, mely a budai hegyek 
egyikét érinti — látogassunk el szép tavaszi 
időben errefelé! Persze, lehet nyáron is, ha 
ellátogattok Budapestre! Fogaskerekű vas- 
úttal induljunk felfelé. Ennek az a nevezetes- 
sége, hogy ez a világ harmadik, ilyen jellegű 
hegyivasútja. 1874. július 24-én tette meg 
első útját, s eleinte gőzmozdony húzta hegy- 
nek felfelé. 1929-ben villamosították. Végállo- 
másán rövid séta után másik vasútra szállunk 
át — méghozzá az Úttörővasútra! Ha a Fo- 
gas harmadik volt — ez is az! Ugyanis a 
moszkvai és belgrádi után a miénk harmadik- 
nak született 1948 nyarán. Útja több mint 
tizenegy kilométer, s hegynek menet 57 per- 
cig tart. Közben az Uttörőváros mellett is el- 
halad, mely egyidős vele, s hamarosan, meg- 
szépülve ismét kitárja kapuit. Az állomások 
egymást követik. S lám, a budai hegyek nem- 
csak a nagyon régi idők emlékét őrzik! Hisz 
Ságvári-liget Ságvári Endrére emlékeztet. 
KIMSZ-es társaival itt gyülekeztek, ahogy a 
dal is szól: , Lent, hol a tölgyek őrzik a völ- 
gyet! 

WAGNER JÁNOS rajza 


VEVPAST ANTANT TNS AA S 


Ha megfejtitek e hat kis rajzot, hatféle, csupa növényi 
élelmiszer nevét kapjátok. 


Vízszintes : 1. Női név, betűi keverve. 
4. Ofszájd, magyarul. 7. Nem a lábá- 
val küldi a labdát. 9. Színész alakítja, 
első betű kettős. 10. Ide rúgják a gólt. 
13. Gól után adják egymásnak a játé- 
kosok, első betű kettős. 14. Nem fölé. 
15. Ez történik a rajzon. 

Függőleges: 1. Víziemlős, névelővel. 
a 2. A jövőben történik, a harmadik 
a betű kettős. 3. Fejes közepe! 4. Sza- 
, bálytalanul szerel. 5. Bíró teszi. (éke- 
f zethiba) 6. Labdarúgódíj; visszafelé. 
Fi 8.Finom étel, a harmadik betű kettős. 
7 /] 11. Nem fő. 12. A kisbabák köszö- 


d 
4 a LA £ 
pi nese. 
Za / Csak a függőleges 5. és vízszintes 7. 
hp 1, 1! ) 
7A , Ay b , megfejtését kell beküldenetek. 


Öt hibát kell keresnetek ezen a rajzon. 
Az egyik helyesírási! 


Megfejtési határidő: május 20. 


A megfejtéseket küldjétek a Kisdobos szerkesztősége 
címére: Budapest 8. Postafiók 57. 


Minden hónapban találtok a jobb felső sarokban egy 
kis rajzot, most például egy rollerozó gyereket. Szíves- 
kedjetek ezt kivágni és megfejtésetekre ráragasztani. 
A helyes megfejtők képeslapot kapnak, de csak annak 
küldhetünk, aki minden rejtvényt jól megfejt, és meg- 
Írja nevét, pontos címét, valamint azt is, hogy hányadik 
osztályba jár. Kisdobosok már hat levelezőlap után, út- 
törők csak 12 után kaphatnak könyvjutalmat. Kérünk 
benneteket, bélyeget is ragasszatok leveletekre vagy 
levelezőlapotokra! 


Az áprilisi rejtvények helyes megfejtése : 
Keresztrejtvény: Akarat, Avas. Indulatszavak és rajzok: 
1—D, 2—F, 3—B, 4—4A, 5—E, 6—C. Két betűrejtvény: 
Kopár, párna. 


KISDOBOS 
Szerkesztő: Gergely Márta 
Szerkesztőség: Budapest VII., Dohány utca 40. Telefon: 421—392. 
Kiadja az Ifjúsági Lapkiadó Vállalat. Felelős kiadó: Tóth László. 
Terjeszti a Magyar Posta. Előfizethető bármely postahivatalnál, a kézbesítőknél, 


a Posta hírlapüzleteiben és a Posta Központi Hírlap Irodánál (HKI. 
Budapest V., József nádor tér r. sz.) közvetlenül vagy postautalványon, 
valamint átutalással a KHI 215-96162 pénzforgalmi jelzőszámára. 
Előfizetési díj: negyedévre 9,— Ft, félévre 18— Ft, egész évre 36— Ft. 
71.0386— Kossuth Nyomda, Budapest 
A címlap GYŐRFFY ANNA munkája 

